Belowende SA atleet onder wêreld se bestesSuid-Afrika se atletiektrots – Miné de Klerk. Foto: Twitter. Sy is jonk, talentvol en ŉ krag op die wêreldverhoog. Nou kan die 19-jarige Miné de Klerk se atletiekster dalk binnekort nóg helderder skyn. Die Suid-Afrikaanse gewigstootkampioen is saam met Jackline Chepkoech en Faith Cherotich van Kenia, Kerrica Hill van Jamaika en Adriana Vilagos van Serwië op Wêreldatletiek se kortlys vir sy Opkomende Ster-toekenning. En ŉ mens kan beslis trots op haar getuigskrif wees. De Klerk het tydens die o.20-Wêreldkampioenskap in Colombia haar gewigstoottitel met ŉ puik poging van 17,17 m verdedig. Terselfdertyd het sy ook amok in die diskusitem gemaak om die bronsmedalje in te oes. Klerk-ulean ???? Miné de Klerk ???????? successfully defends her world U20 shot put title with 17.17m!#WorldAthleticsU20 @AthleticsSA_ pic.twitter.com/6WjN0MbE1C — World Athletics (@WorldAthletics) August 3, 2022 Om haar kragtoer net vinnig in perspektief te plaas: Op die lys van die tien beste o.20-gewigstootprobeerslae lees ŉ mens haar naam sewe keer raak. ŉ Vinnige soektog op die internet wys dat De Klerk se beste afstand ŉ allemintige 17,55 m is; ŉ prestasie wat sy verlede jaar in Potchefstroom vermag het. Sy het ook vroeër vanjaar in die kleure van die Universiteit van Oregon ŉ nuwe junior Suid-Afrikaanse rekord van 54,22 m in die diskusitem opgestel. Atletiek Suid-Afrika (ASA) het De Klerk met haar benoeming gelukgewens. Die wenner sal deur ŉ internasionale paneel gekies word en die amptelike uitslag word vroeg in Desember bekend gemaak. Congratulations to Miné de Klerk on being selected as a finalist at the 2022 World Athletics Awards in the Female Rising Star of The Year category. We would like to wish her all the best pic.twitter.com/UAst2JIfdw — Athletics_SA (@AthleticsSA_) November 2, 2022 Jackline Chepkoech (Kenia): Die hindernisbaankampioen het onder meer met die louere by die Statebondspele en Kenia se nasionale kampioenskap weggestap. Faith Cherotich (Kenia): Sy is die o.20-Wêreldkampioen in die 3 000 m-hindernisbaanitem. Kerrica Hill (Jamaika): Die jong naelloper het by die o.20-Wêreldkampioenskap geskitter. Sy is die verdedigende 100 m-hekkieskampioen, terwyl sy saam met haar 4 x 100 m-aflosspanmaats ook die goue medalje ingeoes het. Adriana Vilagos (Serwië): Sy was pure spiesgooigoud by die o.20-Wêreldkampioenskap, terwyl 11 van die beste o.20-spiesgooipogings ook agter haar naam staan.